Միաժամանակ, Հուսեյնլին հիշեցրել է այնպիսի տնտեսական պրեֆերենցիաների մասին, ինչպիսիք՝ սպառազինությունների արտոնյալ գներն են այդ կազմակերպության անդամների համար, ինչպես նաեւ ռազմական մասնագետների պատրաստումը ՀԱՊԿ գործընկեր երկրների մասնագիտական կրթական հաստատություններում․ «Այդ պատճառով Ադրբեջանի՝ ՀԱՊԿ-ին անդամակցելու հնարավորությունը արժի դիտարկել ամբողջ ուշադրությամբ»,-հայտարարել է պատգամավորը։ Նրա խոսքով՝ ՀԱՊԿ-ին Ադրբեջանի անդամակցության պարագայում կազմակերպությունը Լեռնային Ղարաբաղում ռազմական գործողությունների վերսկսման պարագայում կդառնա չեզոք, հատկապես եթե, պատգամավորի կարծիքով, Ղազախստանը, Տաջիկստանը եւ Բելառուսը սատարում են Ադրբեջանի դիրքորոշումը․ «Այդ պատճառով կարելի է սկսել այս կազմակերպությունում դիտորդի կարգավիճակից»,-հավելել է նա: